AlexejDobrolubov/national_council_slovak_2010 huggingface dataset:
23. schôdza NR SR - 6.deň - B. popoludní
Dátum: 2024-12-03
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

18. Ďakujem pekne za vaše faktické pripomienky. Táto téma je vidieť, ako strašne zaujíma opozičných poslancov, ako ich vlastne zaujímala vtedy, keď sme alebo, pardon, vládnych poslancov, ale teda ako ich strašne zaujímala, aj keď boli opoziční. Lebo Jozef Pročko predkladá návrh na zavedenie hmotnej zodpovednosti, čo bol taký náš aj základný sľub, ktorý sme pred voľbami dali, myslím, že v roku 2020, tak to predkladá možno siedmy alebo ôsmykrát. Oni sa snažia, vtedy v opozícii, teraz v koalícii, tváriť, že sa ich to vôbec netýka, lebo oni si myslia, že oni konajú ako normálne morálne, všetko je v poriadku, však okrádať svojich vlastných voličov, pustiť mafiu do vedenia Policajného zboru, všetko, všetko je normálne a to, že si z toho Kažimír kúpi potom nejakú 5 mil. vilu na francúzskej Riviére? No však v pohode, nie, však keď je šikovný prečo by to neurobil? Ten bežný poslanec koalície si myslí ešte, že dofrasa, že sa to mne zatiaľ nepodarilo, alebo teda už vie o tom, že sa mu to podarilo a možno mnohokrát lepšie, lebo jednoducho ten biznis je to lepidlo, ktoré drží súčasných vládnych poslancov dokopy. Jednoducho to vieme aj teraz pri tom Huliakovi, čo si myslíte, niekto na Slovensku, že to bolo zadarmo? Že Fico len tak si niekoho dohodol na čestné slovo? Jednoducho biznis je lepidlo, biznis je živica, ktorá ich drží dokopy a kým ho budú môcť robiť, dovtedy budú existovať. Možno raz sa nájdu na konci nejakých pár statočných, ktorí budú chcieť byť zaujímaví pred médiami, potom ich tam možno pred voľbami opustia, ale aj tých si budú schopní kúpiť. Lebo ľudia, ktorí nemajú svedomie a ktorí mlčia v čase, kedy by mali kričať napríklad pri zlodejine Kažimírovej vily, kde z úplatkov si kúpi guvernér Národnej banky na francúzskej Riviére vilu, tak od takých ľudí čakať, že sa niekedy ozvú a to svedomie budú mať, je naozaj naivné.
23. schôdza NR SR - 6.deň - A. dopoludnia
Dátum: 2024-12-03
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

55. Ďakujem pekne za vaše faktické, ale myslím si, že úplne najlepšie tento rozpočet vystihuje v podstate to, čo máme napísané na tých tričkách už, myslím si, že tretí mesiac. Zvýšili sebe platy a ľuďom dane. To, čo sa ich tak strašne dotýkalo, kvôli čomu museli zavolať políciu na Miša Šipoša, lebo si dovolil v tom tričku vystupovať v pléne, akoby sa v pléne parlamentu nemohla hovoriť pravda. No a dovoľte, aby som teda reagoval len na jednu teda faktickú poznámku kolegyni Janky Penta Cigánikovej. Janka Penta, chcel by som sa ťa opýtať, túto faktickú zaplatil SMER, alebo priamo zase Slávko Haščák z Penty? (Reakcia z pléna.) Lebo takto si sa správala vždy. Toto si robila počas celého našeho vládnutia, si sledovala len a len záujem Penty, len a len mafiána Haščáka, ktorý rozkradol peniaze určené na liečbu chorých ľudí. Ja viem, že nemáš na to svedomie a tvoje svedomie ti to jednoducho nedokáže ukázať ako nejaký Dankov semafor, že toto nie je správne. Ale mala by si hájiť, ešte dupľom, keď sa skrývaš za to, že tebe na zdravotníctve záleží, záujem chorých ľudí a nie nejakých mafiánov, haščákov a podobných. Vieš napríklad, o čom si písal tvoj milenec Sulík priamo z vlády s istým Haščákom? Vieš, o čom si písal? Písal si o tom, že Slávo, daj mi, prosím ťa, inštrukcie, lebo teraz Matovič blázon, on chce dať 300 mil., on chce dať Všeobecnej zdravotnej poisťovni, predstav si, štátnej poisťovni na liečbu chorých ľudí a Haščák mu hovorí, že nie, nie, nie, to nemôžeš tak, z toho musí ísť 100 mil. aj mne do mojej Dôvery. Takto fungovala vaša politika priamo na rokovaní vlády, tvoj Sulíček, podpredseda vlády priamo z rokovania vlády si pýtal inštrukciu od mafiána Haščáka a vieš čo potom sa ako odmenil Haščák? Že vo svojich médiách zverejňoval PR články pre teba bezplatne o tom, ako si najsexi pokladnica, poslankyňa, pokladnica, jak som sa pomýlil. (Povedané s pobavením.)
23. schôdza NR SR - 6.deň - A. dopoludnia
Dátum: 2024-12-03
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

10. Jozef, ja som ti veľmi vďačný, že tému zavedenia hmotnej zodpovednosti pravidelne v tomto pléne otváraš, odkedy si v podstate v politike alebo poslancom Národnej rady. A tak ako aj teba mrzí, ale ja si už nekladiem ani otázku prečo, ale teda veľmi ma mrzí, ako sa k tomu opakovane postavila strana SaS. Možno práve preto, lebo aj ich bačovanie na ministerstvách, ktoré mali zverené, zodpovedá tomu, že by sa ten zákon o hmotnej zodpovednosti musel uplatniť. Aj napríklad to známe vypitie baru v Dubaji, na neho by sa to vzťahovalo, a hoci relatívne je to maličkosť voči zlodejinám, ktoré tu pácha súčasná vládna zostava, ale mali by sme byť dôslední bez ohľadu na to, kto, koľko si z verejných zdrojov uleje sám sebe alebo s nimi nehospodárne hospodári, tak mali by sme od neho vyžadovať, keď už teda išiel do politiky chrániť verejný záujem, že ho, verejný záujem teda chrániť bude a nebude sám sebe prospechársky si dohadovať čokoľvek, či už je to poldeci na úkor štátu, alebo sú to milióny, miliardy, ktoré tu páchajú súčasní vladári, ktorí teda nám tu kážu o morálke. Takže som veľmi rád, že to otváraš ešte raz a myslím si, že ideš dostať pravidelne, každého polroka klopeš na svedomie politikov, lebo tí, ktorí tu sú, stavím sa, že 90 % z nich, ak sa bavili niekde na predvolebných mítingoch s ľuďmi a ľudia sa opýtali, a ste za zavedenie hmotnej zodpovednosti? Deväťdesiat percent z nich tu povedalo, jasne, samozrejme, treba takýto bič na politikov. Ale keď majú tú moc a môžu svojím vlastným prštekom hlasovať o tom, že či ten bič na samých seba zavedú, zrazu všetky možné výhovorky. A toto je to farizejstvo politiky, ktorá nemá... (Prerušenie vystúpenia časomerom.)
23. schôdza NR SR - 3.deň - A. dopoludnia
Dátum: 2024-11-28
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

44. Ja si tiež osobne myslím, že, pani kolegyňa, toto nie je s triezvym rozumom. Však včera sme videli ožratého Danka na tlačovke s Ficom a dnes, alebo predvčerom, a dnes je to len pokračovanie toho, čo sme sa dozvedeli včera. Včera sme sa dozvedeli, že náš slovenský masový vrah, ktorý vyzýval ľudí počas covidu rúška dole, sa ide strkať do zadku masovému vrahovi Putinovi. No a čím sa mu zalíška, tým, že ukáže, že on teda po tých Ukrajincoch bude šlapať. Miesto toho, aby sme ako kresťanská krajina otvárali náruč voči kresťanom z východu a boli sme radi a ruky, nohy im bozkávali, že tu zapustia korene, miesto toho táto vláda zločinecká, ktorá vyhnala zo Slovenska státisíce mladých ľudí, ktorá spôsobila státisíce potratov, lebo matkám a rodinám nedávala adekvátnu pomoc. Dlhé roky ste ich držali, že ste im dávali 20-eurové daňové bonusy. Státisíce potratov kvôli vám zabitých detí. Miesto toho, aby ste boli radi, že sem z východu prídu ľudia, ktorí chcú tu žiť, tak miesto... (Ruch v sále. Prerušenie vystúpenia predsedajúcim.) Žiga, Peter, podpredseda NR SR Pán poslanec Matovič, k téme, k téme hovorte. Matovič, Igor, poslanec NR SR ...z východu, schvaľujete si na vláde, že tu budú ďalšie desiatky tisíc moslimov, vyznávačov islamu z Indonézie, z Bangladéšu. Nie aby ste boli radi, že sem prídu ľudia príbuzní našej viere, našej kultúre. Po tých idete šlapať. Nimi pohŕdate. Putinovi sa, masovému vrahovi Ukrajincov, kresťanov, do zadku strkáte. Že vám nie je hanba!
22. schôdza NR SR - 11.deň - B. popoludni
Dátum: 2024-11-07
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

111. Jozef, máš pravdu. Oni to robia, normálne oni majú podľa mňa vypracovaný manuál, aby sa náhodou nepomýlili a urobili to presne tak isto ako pri Trestnom zákone. Tam vedeli, že 13 rokov rozkrádali republiku a rozkradli 30 miliárd eur a teraz zrazu zistili, že nefunguje vždy tá dohoda, ako fungovala v minulosti, že ruka ruku myje, vrana vrane oči nevykole a zrazu sme sa dostali k moci a dovolili sme vyšetrovateľom a prokurátorom zabezpečiť rovnosť pred zákonom. A zrazu tí zločinci, čo 13 rokov rozkrádali republiku, zrazu boli vystavení tej spravodlivosti a bolo im to mimoriadne nepríjemné... (Prerušenie vystúpenia predsedajúcim.) Žiga Peter, podpredseda NR SR Pán poslanec Matovič, reagujte na pána Pročka. Matovič, Igor, poslanec NR SR Reagujem na pána Pročka, presne to, čo hovoril on, že čo robíte. Čiže hovorím, že áno, robia to presne tak isto ako pri tom Trestnom zákone a potom takí zločinci ako Žiga si nadelil amnestiu a podobne a teraz to robia presne tak isto... (Prerušenie vystúpenia predsedajúcim.)
22. schôdza NR SR - 11.deň - B. popoludni
Dátum: 2024-11-07
Poslanec: Matovič, Igor (SLOVENSKO)
Druh vystúpenia: Vystúpenie v rozprave

102. Keďže ste povedali o 18.00 h... (Prerušenie vystúpenia predsedajúcim.) Gašpar, Tibor, podpredseda NR SR O 17.00 h. (Povedané súbežne s rečníkom.) Matovič, Igor, poslanec NR SR ...beriem vás za slovo, takže mám hodinku a tri minútky. Ďakujem pekne, pán predsedajúci. Takže tento návrh zákona, ak máte Boha pri sebe, tak za neho zahlasujete. Ak ho nemáte, ak to hráte na ľudí, tak nezahlasujete, je to veľmi, veľmi jednoduché. Podviedli ste túto skupinu ľudí, je to skupina ľudí, ktorí sú buď na materskej, na rodičáku, alebo matky a otcovia, ktorí vychovávajú postihnuté deti. Títo ľudia, teraz sa prihováram iba alebo hovorím o tých, ktorí vás volili. Títo vás volili s tým, že budú mať lacnejšie potraviny, lacnejšie energie, že konečne tu teda bude to Švajčiarsko, lebo však Matovič tu fláka, rozfláka, rozflakuje verejné financie a zrazu po voľbách zistili, že o nič inšie vám neišlo, len o to, aby ste si udelili sami sebe amnestiu alebo zločinci, ktorí vás vedú na čele v tomto prípade Tiborom Gašparom, za zločiny, ktoré ste páchali, za rozkradnutie republiky a takisto títo ľudia vo februári tohto roku, 8. februára s hrôzou zistili, že ministri na čele s Ficom si sami sebe zvýšili plat o 5-tisíc eur. Teraz ich rodičia zisťujú, že vlastne im ste dali iba 14 eur na budúci rok, žiadne lacnejšie energie nie sú, žiadne lacnejšie potraviny nie sú, platia o 50 % viac za to isté v potravinách ako v Poľsku. Chcete im zvýšiť cenu plynu o 30 %, zvýšili ste poplatky o 50 % a my chceme iba od vás, aby ste im to, čo majú náhradu príjmu na materskej, na rodičáku a pri výchove postihnutých detí, aby ste im z toho dali nárok, aby si mohli vypočítať daňový bonus. Je to malinká náplasť za krivdy, ktoré ste spáchali na týchto ľuďoch, ale konečne ukážete, že vám záleží na matkách, ktoré vychovávajú postihnuté deti, na matkách, ktoré vychovávajú deti, že im dáte možno 50 eur mesačne, bude to stotinka z toho, čo má Fico mesačne navyše, ale aspoň niečo tým ľuďom dáte. Ďakujem pekne za podporu.
22. schôdza NR SR - 11.deň - B. popoludni
Dátum: 2024-11-07
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

94. Ďakujem pekne za vaše faktické poznámky. Áno, presne je to o tom. Sľúbili ľuďom hory-doly, sľúbili im holuba na streche a nedali im ani toho vrabca po tých voľbách. Skorej to, čo ľudia mali, pobrali, čo sa len dalo a podľa toho, čo si v podstate, o tom sa tak málo hovorí, ale to, čo si schválili vlastne v svojom konsolidačnom pláne, na budúci rok budú brať znova ďalšie a ten ďalší rok znova ďalšie. A, čuduj sa svete, na konci stále budú mať väčšiu sekeru, väčší deficit, ako sme mali my počas tých najťažších rokov. A keď nám vyčítali, že my sme urobili 12 miliárd eur dlhu za tri najťažšie roky, tak oni urobia za tie štyri roky 28 miliárd dlhu. A to si myslím a na to sa ja tak najviac spolieham, že podstatná časť voličov SMER-u, HLAS-u si bude vedieť spočítať aj vo vlastnej hlave, nie v kalkulačke, že niečo tu naozaj nesedí. Sľúbili ľuďom, robia všetko pre to, aby mali čo najviac oni, aby si zabezpečili beztrestnosť, aby si zabezpečili život hojnejší kráľov a na ľudí kašlú a doslova im orú po chrbtoch a navyše im ešte aj pľujú do tváre. Lebo schváliť si sami sebe platy 5-tisíc eur navyše a ľuďom zvýšiť dane, tak to môže len absolútny cynik. Človek, ktorý si povie, že keď do pekla, tak na peknom veľkom bielom koni. A to presne Fico robí. A on si to užíva. Ja som hlboko presvedčený, že on už je s tým zmierený, že on už vládnuť nebude. Chodí po Chorvátsku, lieta tam súkromným tryskáčom v čase, kedy ľuďom zvyšuje, zvyšuje dane, keď sám sebe si alebo teda ľuďom zvýši, dôchodcom dôchodky o 14 eur, hľadá si haciendu pre svoju budúcnosť.
22. schôdza NR SR - 11.deň - B. popoludni
Dátum: 2024-11-07
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

76. Jožo, takto sa mi páčiš. Krásne si ich vyzliekol donaha a ono v podstate oni to majú taký, zrejme na to majú manuál, že ako využiť tieto štyri roky toho, čo sľúbil v podstate Fico hneď po voľbách, on to, de facto mu to ani nemôžme vyčítať, lebo on povedal, že keď do pekla, tak na peknom veľkom bielom koni. A toto je ono, schváliť si amnestiu v prípade trestnej novely a išli do toho s tým, že zrejme im Európska komisia klepne po prstoch. Ale keď teda ich Európska komisia prinúti nejako zmeniť to späť, medzičasom všetci na čele tuto so zločincom Gašparom už budú mať amnestiu, už budú pred zákonom počestní to poslanci, počestní to politici. A presne to isté ako naozaj jak cez kopirák podľa manuálu svinstva alebo robenia svinstva teraz idú napľuť do tváre občianskym združeniam, ľuďom, ktorí sa chcú legitímne brániť voči výstavbe v ich blízkosti, voči svinstvám, ktoré teraz a nasledujúce roky spáchajú. Toto budú jatky, toto bude klondike. Nachystané projekty správnych ľudí za desiatky, stovky, možno miliónov, možno miliardy eur. A keď opäť Európska komisia klepne po prstoch, tak ako si presne hovoril, už biznis pobeží, to už bude nezvrátiteľné. Tam možno ešte v mene štátu zaplatia nejakú pokutu, lebo komisia si to vypýta, ale tí správni ľudia už budú mať tie stovky miliónov alebo miliardy eur na svojich účtoch presne zaparkované tam, kde sa patrí. Toto je biznis ľudí, ktorí nám tu momentálne vládnu a teraz krásne ho tu reprezentuje najväčší zločinec zo všetkých, ten, čo bol policajný prezident, ten, ktorý mal chrániť spravodlivosť, Tibor Gašpar ako hanba, ako podpredseda Národnej rady.
22. schôdza NR SR - 11.deň - A. dopoludnia
Dátum: 2024-11-07
Poslanec: Matovič, Igor (SLOVENSKO)
Druh vystúpenia: Vystúpenie

66. Čiže, kolegovia, kolegyne, dovoľte, aby som vám predstavil návrh zákona, ktorý je opäť, by som povedal, o takej základnej spravodlivosti a najmä ľudskosti. Týka sa výpočtu daňového bonusu. Vieme, že daňový bonus sa vypláca veľmi, pôjdem rovno k veci, ale však potom viac chcem povedať ešte v rozprave, pre začiatok poviem, že daňový bonus sa dnes vypláca tým, ktorí pracujú. Ale sú matky, sú otcovia, ktorí nepracujú preto, lebo sa starajú o svoje postihnuté deti. A títo dostávajú za tú svoju starostlivosť o postihnuté deti náhradu, akokoľvek sa volá, opatrovateľský príspevok napríklad alebo príspevok na starostlivosť, alebo teda materské, rodičovské, ale je to náhrada za to, že nemôžu vykonávať prácu, ale oni sa starajú o deti. A hovorím teda, mnohí z nich, desiatky tisíc o svoje postihnuté deti. A my týmto návrhom zákona rozširujeme možnosť, aby daňový bonus sa nepočítal len z príjmu, ktorý si rodič zarobí, ale aj z toho príjmu, ktorý rodič dostane ako náhradu za to, že sa o dieťa starať, alebo, pardon, že pracovať nemôže, lebo sa musí starať o dieťa a najmä o tie postihnuté deti. Viac v samotnej rozprave, do ktorej sa hlásim.
22. schôdza NR SR - 11.deň - A. dopoludnia
Dátum: 2024-11-07
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

60. Anka, ďakujem ti za túto skvelú iniciatívu, ale zároveň si dovolím podotknúť, že je to skvelá iniciatíva, ktorú začala iná Anka, Anka Andrejuvová, naša poslanecká kolegyňa už v predošlom volebnom období, ktorá v tomto parlamente, už v tejto osádke nie je a posunula tú štafetu vám do Kresťanskej únie a som jej veľmi za to vďačný, že túto tému otvorila. A je to opäť, myslím si, že téma, ktorá by vôbec, by nemala hrať pri nej rolu politika. Áno, bohužiaľ, možno tento parlament sa bude správať tak ako tie predošlé Ficove vlády, že keď sa niečo dobré vyskytne, tak síce to nepodporia, potom si to odkopírujú a predložia sami a potom si to už schvália. Ja im chcem za to povedať, že keď to aj takto urobia, tak im budem rovnako za to hlasovať, ako budem hlasovať za váš návrh alebo za návrh Anky Andrejuvovej podaný prostredníctvom vás. Lebo tu nejde o to, že kto to predloží, ale naozaj že je to prejav ľudskosti voči nenarodeným deťom. A opäť je to taký, taký lakmusový papierik na to, že kto sa tu v tejto sále na konzervatívca hrá a kto ním v skutočnosti aj je. Každý z nás máme ten ukazovák, ktorým to hlasovanie alebo tú vôľu svoju prejavíme pri hlasovaní a ja by som bol veľmi rád, aby sme sa riadili len tým, čo nás naučili mamy a otcovia, keď sme boli malí, keď to bolo čisté, keď to bolo neovplyvnené akýmikoľvek peniazmi a kšeftami a pozíciami. Že sa naučíme hlasovať prstom, ktorý bude vyjadrovať len naše hodnoty, naše svedomie, ktoré bude odzrkadľovať to svedomie, a zároveň ktoré bude takým hlasom ľudí, ktorí nás volili. Lebo aj tí, ktorí ľudí klamali tým svojím konzervativizmom a oklamali konzervatívcov, že im tie hlasy dali, tak mali by tých ľudí zastupovať, už keď teda ich raz aj oklamali a od nich hlasy dostali.
22. schôdza NR SR - 11.deň - A. dopoludnia
Dátum: 2024-11-07
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

50. V čl. 15, myslím, odsek 1 v ústave máme napísané, že ľudský život je hodný ochrany od počatia. A pri prístupe, ktorý Slovenská republika má voči potrateným, z rôznych dôvodov potrateným deťom pred ich narodením, tak nemám pocit, že by sme hovorili, že ľudský život pred narodením je rovnako hodný ako ľudský život po narodení. Lebo Slovenská republika hovorí, a teda my tu zastupujeme Slovenskú republiku a rozhodujeme o tom, aké pravidlá Slovenská republika bude mať, Slovenská republika hovorí, že keď sa potratí dieťa, môže to byť päť, šesť, sedemmesačné dieťa z rôznych dôvodov, tak ho spálime v kafilérke ako uhynutú sviňu. A takto my si vážime ľudský život. Je to veľmi smutné a je o to smutnejšie, že rôzne ateistické krajiny západnej Európy k ľudskému životu pred narodením pristupujú naozaj s úctou a akékoľvek potratené dieťa má nárok byť pochované a k nemu tak aj pristupujeme. Pre tých z vás, ktorí máte strach teraz z toho, že by zrazu sa zaplnili cintoríny s hrobmi nenarodených detí alebo potratených detí, z toho si vôbec hlavu nerobte, tam teda nemajte žiadne obavy, tam ide o spoločné pohrebisko. Naozaj jedno maličké miesto, pár metrov štvorcových niekde na cintoríne, kde by tieto deti pochovávané mohli byť a kde by sme zadosťučinili tomu, čo aj všetci sme si pred viac ako tridsiatimi rokmi napísali do ústavy, že ľudský život je hodný ochrany už od počatia a ochrana je ruka v ruke s úctou. Takže skúsme pristupovať k nenarodeným deťom trošku lepšie ako... (Prerušenie vystúpenia časomerom.)
22. schôdza NR SR - 11.deň - A. dopoludnia
Dátum: 2024-11-07
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

36. Keď, Anka, si hovorila, že alebo najprv poviem k Jožovi, Jozef, tento zákon to už rieši, tak ako je napísaný návrh zákona, on nehovorí nič o tom, že by mali byť zavreté reštaurácie, takže to je samozrejmé, hovorí veľmi zjednodušene o tom, že majú byť zavreté len obchody a aj tam sú nejaké teda výnimky, keď sú práve v tých turistických oblastiach a pod., a zároveň ešte hovorí o tom, že keď to prevádzkuje priamo živnostník alebo teda majiteľ, tak to môže mať otvorené. Tak som, myslím, že tak si pamätám znenie tohto zákona. Ale ešte som, keď Anka hovorila jeden príbeh, teda o tom človeku, ktorý tu sedí medzi nami, tak ja poviem iný. Keď asi pred desiatimi, možno už aj dvanástimi rokmi, keď sme si zavolali predstaviteľov reťazcov a boli tuto v parlamente, tak prišli, a teda jeden, aj som sa tak čudoval, lebo to bol vlastne veľmi taký známy konzervatívec, alebo z takej konzervatívnej rodiny a zastupovali tu tie najväčšie reťazce, teda viete, o ktorých hovorím, Lidl, Kaufland, Billa, Tesco. Nebudem hovoriť teda, z ktorého to bol, a tak ten hovorí, teraz diskutovali a prišli vlastne lobovať, aby sme nejako stiahli ten návrh zákona, lebo sme to už aj vtedy predkladali. Ja sa ich pýtam, ale však jako, však tí ľudia, však vy tržby nestratíte, však to, čo si ľudia by kúpili v nedeľu, si takto jednoducho kúpia v tie iné dni, či už v sobotu, alebo v pondelok, však nič nestratíte. A teraz on chvíľočku takú významovú pauzu a hovorí, nie je to úplne tak, viete, nám zo štatistík vyplýva, že keď ľudia v nedeľu nakupujú a ak by nenakupovali, alebo takto, že, keď v nedeľu nakupujú, že ono je to približne, 20 % tovaru si kúpia zbytočného. Lebo viete, ono, neskrývajme si to medzi sebou, tí ľudia aj tie regále sú tak nastavené, že ich to postupne, ak prídu kúpiť niečo, nakoniec kúpia niečo, čo aj nepotrebujú. Hovorím, že a to kvôli tomu robíte biznis, aby si 20 % ľudí kúpilo niečo, čo nepotrebujú. A toto je tiež nad čím by sme sa mali určite zamyslieť.
22. schôdza NR SR - 10.deň - B. popoludni
Dátum: 2024-11-06
Poslanec: Matovič, Igor (SLOVENSKO)
Druh vystúpenia: Vystúpenie s faktickou poznámkou

133. Áno, treba povedať, je to pomsta z ich strany. Samozrejme, že Fico zúri, lebo teda on si vysníval trošku inú budúcnosť už pred desiatimi rokmi, kedy mu to prekazil Kiska. Ale zároveň treba jedným dychom povedať, a to mi trošku chýbalo u teba, Ondrej Dostál, budem úprimný, že takisto ako progresívni novinári akosi tak blahosklonne si zabudol spomenúť, že ten úmysel u Andreja Kisku dosvedčuje hlavne to, že po prvej daňovej kontrole nepodal to opravné daňové priznanie za tých ďalších 15 mesiacov, sušil to v šuflíku, asi zrejme teda s tým cieľom, že keď teda kontrola nepríde, tak ušetrí, a keď príde, tak to teda podá. A keď mu teda s odstupom dosť veľkého času kontrola prišla aj na tie ostatné mesiace, tak rýchlo v ten istý deň to podal. Podľa mňa to je jednoznačný dôkaz o úmyselnom konaní zo strany bývalého prezidenta a tým pádom si myslím, že je správne odsúdený za daňový podvod, ktorý spáchal. Ale tým nepopieram to, že, samozrejme, je to pomsta, nepatrí to sem, lebo je to zneužívanie politickej moci na vybavovanie si takej osobnej zášti Fica voči Kiskovi. Ale úplne najdôležitejšie, čo je, je to povedať si a dať si tú otázku, že pozri, kto to hovorí. Ako hlavného rečníka, hlavného kata, obžalobcu a neviem, jak by som to nazval, politického prokurátora si vybrali najväčšieho zločinca z vlastných radov, Tibora Gašpara. Človeka, ktorý Policajný zbor vydal do rúk mafie, ktorý dal lustrovať Jána Kuciaka, jeho pobyt a do pár mesiacov bolo po Jánovi Kuciakovi aj po jeho snúbenici, ktorá si dovolila tú drzosť, vo vlastnej kuchyni skromného domčeka na dedine, ktorý si kúpili, prezerať v počítači svadobné šaty a milovať človeka, ktorý odhaľoval zločiny aj Tibora Gašpara a jeho rodiny.